11/04/2014 | Administración LocalMunicipal
Ames
Anuncio: expedientes para baixa de oficio no padrón municipal de habitantes de NO_ENCSARP

O Consello de Empadroamento na súa reunión do 27 de xuño de 2008, informou favorable a proposta de ampliación da realización da comprobación periódica da continuidade da residencia a toda a cidadanía estranxeira que non está na obriga de renovar a súa inscrición padronal cada dous anos. Isto é, a cidadanía da Unión Europea e dos estados parte no Acordo sobre o espazo económico europeo, así como os que, sen pertencer a estes países, teñen a tarxeta de residencia de réxime comunitario (por ser familiares de comunitarios) e aqueles que teñen autorización de residencia permanente, identificados coas iniciais NO_ENCSARP. Con data 07/07/2009 recibiuse escrito do Instituto Nacional de Estatístia (INE) (continuación ao recibido na data 29/05/2009), no que se notifica a posta en marcha dun procedemento de comprobación de residencia dos estranxeiros NO_ENCSARP, co envío de datos mensuais a través das novas incidencias denominadas: Erro 141, 142 e 143. En relación co anteriormente exposto e por parte do Departamento de Estatística deste Concello, envíase notificación individual á cidadanía estranxeira NO_ENCSARP comunicada, indicándoselles que teñen que pasar por este departamento a confirmar a súa residencia. Todos os cidadáns teñen a obriga de comunicar ao seu concello ás variacións dos seus datos persoais, segundo ven recollido no artigo 68 do Regulamento de poboación e demarcación territorial das entidades locais, aprobado polo Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo real decreto 1690/1986, do 11 de xullo, que copiado é do teor literal seguinte: “Todos os veciños deben comunicar ao seu concello ás variacións que experimenten as súas circunstancias persoais na medida en que impliquen unha modificación dos datos que deben figurar no padrón municipal con carácter obrigatorio. Cando a variación afecte a menores de idade ou incapacitados, esta obriga corresponde aos seus pais ou titores” Intentada a notificación individual aos habitantes NO_ENCSARP que se indican a continuación e non podéndose levar a cabo por descoñecemento do seu domicilio actual, comunícalles que: - Seguindo as indicacións dadas polo Concello de Empadroamento na súa reunión do 27 de xuño de 2008, procédese a incoación de oficio dos expedientes para iniciar a de baixa no padrón municipal de habitantes deste municipio por non cumprir os requisitos establecidos no artigo 54 do Regulamento de poboación e demarcación territorial das entidades locais, aprobado polo Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo real decreto 1690/1986, do 11 de xullo. - Intentada a notificación individual non se puido levar a cabo por descoñecemento do seu domicilio actual. - Faise público este anuncio e concédeselles aos interesados un prazo de dez días hábiles, a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de días ao ano. - Publicar no taboleiro de anuncios do concello. - No caso de que por parte dos interesados non se efectúen alegacións, a/s baixa/s só poedrá/n levarse a cabo transcorrido o prazo sinalado para o efecto e co informe favorable do Concello de Empadroamento, ao que se achegarán copia dos expedientes. Os expedientes con toda a súa documentación poden ser consultados no Departamento de Estatística das Oficinas Xerais sitas na Praza do Concello núm.2 – Bertamiráns, de luns a venres en horario de 9:00 a 14:00 horas. Ames, 19 de febreiro de 2014 O alcalde Santiago V. Amor Barreiro